Coordenadas: 49°18′N 8°39′L﻿ / ﻿49.3, 8.65

|  **Walldorf** |
| --- |
| Escudo | Mapa |
| Escudo de armas de Walldorf | Situación de Walldorf en Alemaña |
| Situación |
| Topónimo oficial | **{{{topofi}}}** |
| País |  Alemaña |
| Estado federal | Baden-Württemberg |
| Rexión administrativa | Karlsruhe |
| Comarca *(Landkreis)* | Rhein-Neckar |
| Xeografía |
| Altitude | 110 m |
| Área | 19,91 km² |
| Poboación *(2007)* | 14.774 hab. |
| Densidade | 742 hab./km² |
| Política |
| Alcalde *(Bürgermeister)* | Heinz Meklinger |
| Partido gobernante | CDU |
| Páxina web | www.walldorf.de |

**Walldorf** e unha cidade alemá situada a 10 km ao sur de Heidelberg, no distrito de Rhein-Neckar, no estado federal de Baden-Württemberg. Nela mestúranse as súas vellas rúas co sector máis moderno, sede de numerosas empresas de alta tecnoloxía.

Historia e características
--------------------------

Walldorf é probabelmente mellor coñecida hoxe en día xa que na cidade atópase a sede da maior compañía de software de Europa, a SAP, mais tamén é o lugar de nacemento do millonario John Jacob Astor, que no momento da súa morte era o home máis rico dos Estados Unidos. OS descendentes da familia Astor perpetuaron a versión americanizada da vila: *Waldorf*, nos nomes dos famosos hoteis Waldorf-Astoria e da ensalada Waldorf. É tamén orixe do nome *Pedagoxía Waldorf*, sistema educativo orixinado nas concepcións do filósofo e educador Rudolf Steiner.

A cidade tamén está nomeada, aínda que non co seu nome actual, na novela de John le Carré *Amigos absolutos* ("Absolute Friends"), gran parte da cal está ambientada en Heidelberg.

Walldorf tamén foi anfitrión do Mundial de Fútbol de 2006 xa que brindou hospedaxe á selección de Costa Rica do 9 ao 21 de xuño.

Xeografía
---------

A cidade máis próxima, ao leste da cidade, é Wiesloch. Ambas cidades están fortemente ligadas economicamente. Outro municipios adxacentes son: Sandhausen, Leimen, Nußloch, St. Leon-Rot e Reilingen. O nome da estación de tren é Wiesloch-Walldorf, e está localizada entre as dúas cidades.

Historia
--------

O asentamento foi nomeado por primeira vez en 770 como *Waltorf*. O Palatinado do Rin recibiu á cidade como feudo Imperial en 1230. Posteriormente sufriu moito durante a guerra dos Trinta Anos e foi completamente destruída en 1689. A zona foi asentada de novo por refuxiado relixiosos, entre eles os antepasados de John Jacob Astor, valdenses do Piemonte. En 1843 viu a construción do Rheintalbahn (liña férrea alemá), o que supuxo un gran pulo económico á zona. En 1901 o Gran Duque Federico I de Baden concedeu privilexios a Walldorf. Despois da segunda guerra mundial a creación da Heidelberger Druckmaschinen e da SAP convertérona nunha das cidades máis prósperas da Alemaña.

Cidades irmandadas
------------------

* Astoria, Oregón, Estados Unidos, dende 1963.
* Kırklareli, Turquía, dende 1970.
* Francia Saint-Max, Francia, dende 1985.
* Waldorf, Maryland, Estados Unidos, dende 2002.
* Freeport, Nova York, Estados Unidos, dende 2003.

| * v
* c
* e
Cidades de Baden-Württemberg |
| --- |
| Bandeira de Baden-Württemberg | 
* Baden-Baden
* Balingen
* Bruchsal
* Constanza
* Friburgo
* Heidelberg
* Heilbronn
* Hockenheim
* Karlsruhe
* Mahlberg
* Mannheim
* Pforzheim
* Reutlingen
* Stuttgart
* Tubinga
* Ulm
* Walldorf
* Wiesloch

 | Escudo de Baden-Württemberg |

|  |  |
| --- | --- |
| Control de autoridades | 
* Wd: Q22872
* WorldCat
* VIAF: 12153530971248702174
* CERL: cnl00036012
* FAST: 1315603
* GeoNames: 6558065
* GND: 4064449-2
* GOV: WALORFJN49HH
* MusicBrainz: ID
* OSM: 453404
* TGN: 1041644
* Trismegistos: 47187

 |